ঐ কমিটিতে জামায়াতের একজন প্রতিনিধিও ছিলেন। তৎকালীন আহরার নেতা নবাবজাদা নসরুল্লাহ খান এই কমিটির অন্যতম সদস্য ছিলেন। তার নেতৃত্বে কমিটির সংখ্যাগরিষ্ঠ সদস্য কাদিয়ানীদের বিরুদ্ধে Direct Action বা প্রত্যক্ষ সংগ্রাম ঘোষণা করেন। জামায়াত প্রতিনিধি প্রত্যক্ষ সংগ্রামের ব্যাপারে দ্বিমত পোষণ করেন এবং মাওলানা মওদূদী (র.)-এর নির্দেশে কমিটি থেকে পদত্যাগ করেন। কাদিয়ানী দাঙ্গা ছিল Direct Action বা প্রত্যক্ষ সংগ্রামের ফসল। জামায়াত এই দাঙ্গাসহ সকল প্রকার দাঙ্গা ও হানাহানির বিরোধিতা করেছে এবং শান্তিপূর্ণ সহাবস্থানের নীতি অবলম্বন করেছে।